CELEX: 62010TN0396
Language: et
Date: 2010-09-08 00:00:00
Title: Kohtuasi T-396/10: 8. septembril 2010 esitatud hagi — Zucchetti Rubinetteria versus komisjon

6.11.2010   
            
            
               ET
            
            
               Euroopa Liidu Teataja
            
            
               C 301/51
            
         8. septembril 2010 esitatud hagi — Zucchetti Rubinetteria versus komisjon
   (Kohtuasi T-396/10)
   ()
   2010/C 301/81
   Kohtumenetluse keel: itaalia
   
      Pooled
   
   
      Hageja: Zucchetti Rubinetteria SpA (Gozzano, Itaalia) (esindaja: advokaadid M. Condinanzi ja P. Ziotti)
   
      Kostja: Euroopa Komisjon
   
      Hageja nõuded
   
   
               —
            
            
               esimese võimalusena tühistada vaidlustatud otsus;
            
         
               —
            
            
               teise võimalusena tühistada või vähendada määratud trahvi;
            
         
               —
            
            
               kolmanda võimalusena vähendada trahvi, rahuldades taotluse kohaldada trahvide arvutamise suuniste artiklis 29 sätestatud kergendavaid asjaolusid;
            
         
               —
            
            
               mõista kohtukulud igal juhul välja komisjonilt.
            
         
      Väited ja peamised argumendid
   
   Vaidlustatud otsus on käesolevas asjas sama, mis kohtuasjas T-368/10: Rubinetteria Cisal vs. komisjon.
   Väited ja peamised argumendid sarnanevad nimetatud kohtuasjas esitatutega. Täpsemalt väidab hageja, et otsuses käsitletavad tooted on kolme eri turu tooted, et Zucchetti on esindatud ainult kraanide turul ja et komisjoni otsuses ei ole eelnevalt määratletud asjaomast turgu. Vaidlustatud otsus on puudulik ka geograafilise ulatuse analüüsi seisukohast ja keelatud kokkuleppega turu toimimisele avaldatud mõju seisukohast.
   Hageja lisab, et kokkulepete ja/või kooskõlastatud tegevuste taasesitamine kujul, mis viis komisjoni selleni, et ta süüdistas hagejat ELTL artikli 101 alusel ühe, keeruka ja vältava rikkumise toimepanemises ainult seetõttu, et ta osales kokkumängus Itaalia turul, on väär ja põhjendamata, sest komisjon ei tõendanud millegagi, et hageja oli keelatud kokkuleppes osalenud teiste ettevõtjate toimepandud õigusvastasest tegevusest teadlik.